John Mayer med sin rytmegitarist 
**John Clayton Mayer** (født 16. oktober 1977) er en amerikansk sanger-låtskriver og gitarist. Han kommer fra Fairfield, Connecticut, hvor han gikk på Warde High School. Han gikk også en kort periode på Berklee College of Music, før han flyttet til Atlanta, Georgia i 1998. Der finpusset han sine evner, og fikk etter hvert en gruppe dedikerte tilhengere. Han flyttet til Atlanta sammen med Clay Cook, de to hadde et partnerskap og skrev en rekke sanger sammen. Hans to første studioalbum, *Room for Squares* og *Heavier Things*, oppnådde begge stor kommersiell suksess, og solgte til multi-platinum. I 2003 vant han også prisen Best Male Pop Vocal Performance under Grammy for sin signaturlåt; «Your Body Is a Wonderland».

Etter å ha startet karrieren med hovedsakelig akustisk rock, endret Mayer til en stilart innen blues-sjangeren i 2005. Dette gjorde han i samarbeid med velkjente bluesartister som for eksempel BB King, før han til slutt dannet gruppen John Mayer Trio sammen med Pino Palladino og Steve Jordan. Denne bluesinnflytelsen kan høres på albumet *Continuum*, som ble sluppet i september 2006. Mayer vant prisen Best Pop Vocal Album for albumet *Continuum* og Best Male Pop Vocal Performance for låten «Waiting on the World to Change» under den 49. Grammy-utmerkelsen i februar 2007.

Mayers karriere har også tidvis strukket seg mot for eksempel stand up-komedie, design, gjeste-talkshow host og skriving. Han har skrevet stykker for diverse magasiner, hvor det mest kjente er *Esquire*. Han er også involvert i veldedighet gjennom sitt "Back to You"-fond og opptatt av å reversere den globale oppvarmingen.

Barndom og oppvekst
-------------------

Mayer ble født 16. oktober 1977 i Bridgeport, Connecticut til foreldrene Margaret og Richard. Han vokste opp som nummer to av tre barn. Mayer er jødisk, fra sin fars side. Men i han har senere sagt at han relaterer til Judaism. 

Hans lidenskap til gitarspilling kom etter å ha sett en gitaropptreden av Michael J. Fox i "Back to the Future". Han ble fascinert av instrumentet, og til 13-årsdagen lånte hans far en gitar til ham. Like etterpå fikk han av en nabo tildelt en Stevie Ray Vaughan kassett, noe som startet Mayers intense kjærlighet til blues-sjangeren. Unge John Mayer begynte å ta gitartimer hos eieren av den lokale gitarbutikken, og det tok ikke lange tiden før Mayer ble helt oppslukt av instrumentet. Hans enorme fokus på spillingen bekymret faktisk foreldrene så mye at de to ganger tok sønnen med til en psykolog, men Mayer ble konstatert frisk. Mayer har selv sagt at foreldrenes stridfulle ekteskap gjorde at han valgte "å forsvinne og skape en egen verden jeg kunne tro på".
Etter to års trening begynte han å spille på blues-puber og andre møtesteder i området, mens han fremdeles gikk på high school. I tillegg til å opptre alene var han medlem av et band kalt "Villanova Junction" sammen med Tim Procaccini, Joe Beleznay og Rich Wolf. Mayer vurderte å droppe college for å drive med musikk, men protestene fra foreldrene gjorde at han fortsatte. 
Da Mayer var 17 år ble han rammet av hjerterytmeforstyrrelse, og ble lagt inn på sykehus for en helg. Etter reflektering rundt denne ulykken har Mayer sagt: "Dette var øyeblikket da låtskriveren i meg ble født", og hans første sanger ble skrevet natten han kom hjem fra sykehuset.

Senere liv
----------

Mayer begynner på Berklee Collage of music. Han flytter så til Atalanta, Georgia i 1998, sammen med Clay Cook. Der stifter de et partnerskap og skriver en rekke sanger sammen, mange av de ikke blitt innspilt på et av albumene hans. Partnerskapet ble kort uten at det var noen dramatiske hendelser som ledet opp til det. Mayer fortsatt så solo og gjorde en rekke opptredener som fikk han til å få en rekke tilhengere. 

Han ga ut sitt først studioalbum i 2001, Room for Squares. Albumet fikk en umiddelbar suksess og han vant en Grammy Awards, for best Male Pop Vocal Performance for sangen, Your Body is a Wonderland. Flyttende på suksessen gir han ut Heavier Things i 2003. Her er spesielt sangen Daughters som får stor oppmerksomhet, og han vinner en Grammy for årets sang. I dette albumet så viser John litt mer sine gitarist egenskaper og man kan høre at albumet er mye mer blues inspirert enn det foregående. Dette leder inn til neste album som virkelig skal vise hva han kan på Gitaren. For albumet Continium (2006) kommer den innflytelsen som han fikk av blues musikken i barndommen virkelig til rette, med sanger der han virkelig får bruk for gitaren og et cover av Jimi Hendrix sin sang Bold as Love, finner John virkelig plassen sin i blues musikkens verden. 

Året etter spiller han inn live albumet *Where the Light Is* på en konsert i desember 2007. Konserten var i Nokia Theatre i Los Angeles. Denne konserten ble både filmet og tatt opp, og senere ble en film regissert av Danny Clinch. Albumet ble også utgitt på LP, CD og for å laste ned digitalt. Under konserten fremførte han et cover av Tom Petty sin "Free fallin', som fikk mye positiv omtale og ble senere utgitt som en singel.

Diskografi
----------

### Album

* *Inside Wants Out* (EP), Indie utgivelsesdato: 1999, Utgitt av stort plateselskap: 2001
* *Room for Squares*, (2001)
* *Heavier Things*, (2003)
* *Continuum* (2006)
* *Where The Light Is, Live In Los Angeles* (2008)
* *Battle Studies* (2009)
* *Born and Raised* (2012)
* *Paradise Valley* (2013)
* *The Search for Everything* (2017)
* *Sob Rock* (2021)

\*John Mayer Trio, Try! (2005)

### Singler

* "No Such Thing" (2002)
* "Your Body Is a Wonderland" (2002)
* "Why Georgia" (2003)
* "Bigger Than My Body" (2004)
* "Clarity" (2004)
* "Daughters" (2004)
* "Who Did You Think I Was" (2005)
* "Slow Dancing in a burning room" (2006)
* "Waiting on the World to Change" (2006)
* "Gravity" (2007)
* "Dreaming With A Broken Heart" (2007)
* "Belief" (2007)
* "Vultures" (2007)
* Free Fallin' (2008)
* "Say" (2008)
* "Who Says" (2009)
* "Half Of My Heart" (2010)
* "Shadow Days" (2012)
* "Paper Doll" (2013)
* "Dear Marie" (2013)
* "Wildfire" (2013)
* "Waiting on a day» (2013)
* «Love on the weekend» (2017)
* «New light» (2018)
* "I Guess I Just Feel Like" (2019)
* "Carry me away" (2019)
* Last Train Home (2021)
* Last Train Home -Balled Version (2021)

Referanser
----------

1. ↑   Encyclopædia Britannica Online, Encyclopædia Britannica Online-ID biography/John-Mayer, besøkt 9. oktober 2017[Hentet fra Wikidata]
2. ↑   Gemeinsame Normdatei, besøkt 27. april 2014[Hentet fra Wikidata]
3. 1 2 3   Wikipedia på tysk[Hentet fra Wikidata]
4. ↑   www.grammy.com[Hentet fra Wikidata]

Eksterne lenker
---------------

* Offisielt nettsted Rediger på Wikidata

* (en) John Mayer – kategori av bilder, video eller lyd på Commons Rediger på Wikidata
* (en) John Mayer på Internet Movie Database Rediger på Wikidata

* (en) John Mayer på AllMovie Rediger på Wikidata

* (en) John Mayer hos Rotten Tomatoes Rediger på Wikidata

* (en) John Mayer hos The Movie Database Rediger på Wikidata
* (en) John Mayer på Apple Music Rediger på Wikidata

* (en) John Mayer på Discogs Rediger på Wikidata

* (en) John Mayer på MusicBrainz Rediger på Wikidata

* (en) John Mayer på SoundCloud Rediger på Wikidata

* (en) John Mayer på Spotify Rediger på Wikidata

* (en) John Mayer på Songkick Rediger på Wikidata

* (en) John Mayer på Last.fm Rediger på Wikidata

* (en) John Mayer på Genius — sangtekster Rediger på Wikidata

* (en) John Mayer på AllMusic Rediger på Wikidata
* John Mayer på Twitter Rediger på Wikidata

* John Mayer på Facebook Rediger på Wikidata

* John Mayer på Instagram Rediger på Wikidata

* John Mayer på YouTube Rediger på Wikidata

* John Mayer på YouTube Rediger på Wikidata

* John Mayer på Myspace Rediger på Wikidata

* John Mayer på Tumblr Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Prabook **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BBC Things **·** Munzinger **·** MusicBrainz **·** Discogs **·** AllMusic
 |